## ข้อมูลหลักทรัพย์และผู้ถือหุ้น

### จำนวนทุนจดทะเบียนและทุนชำระแล้ว

ณ วันที่ 31 มีนาคม 2562 TIC มีทุนจดทะเบียนและทุนชำระแล้วทั้งสิ้น 235,000,000 บาท แบ่งเป็นหุ้นสามัญจำนวน 23,499,283 หุ้น มูลค่าที่ตราไว้หุ้นละ 10 บาท และหุ้นบุริมสิทธิจำนวน 717 หุ้น มูลค่าที่ตราไว้หุ้นละ 10 บาท

โดย เมื่อวันที่ 15 มิถุนายน 2561 ที่ประชุมวิสามัญผู้ถือหุ้น ครั้งที่ 1/2561 ของ TIC ได้มีมติอนุมัติแผนการปรับโครงสร้างกิจการ และการดำเนินการอื่นๆ ที่เกี่ยวข้อง โดย TIC จะดำเนินการให้มีการจัดตั้งบริษัทโฮลดิ้งภายใต้ชื่อ “บริษัท เครือไทย โฮลดิ้งส์ จำกัด (มหาชน)” ซึ่งเป็นบริษัทมหาชนจำกัด โดยบริษัทฯ จะทำคำเสนอซื้อหลักทรัพย์ทั้งหมดของ TIC โดยการออกและเสนอขายหุ้นสามัญเพิ่มทุนเพื่อเป็นการแลกเปลี่ยนกับหุ้นสามัญหรือหุ้นบุริมสิทธิของ TIC ในอัตราการแลกหลักทรัพย์เท่ากับ 1 หุ้นสามัญของ TIC ต่อ 1 หุ้นสามัญของบริษัทฯ และ 1 หุ้นบุริมสิทธิของ TIC ต่อ 1 หุ้นสามัญของบริษัทฯ และภายหลังการทำคำเสนอซื้อหลักทรัพย์เสร็จสิ้น บริษัทฯ จะดำเนินการยื่นขอนำหุ้นสามัญของบริษัทฯ เข้าจดทะเบียนเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน

ทั้งนี้ บริษัทฯ ได้จัดตั้งขึ้นใหม่โดยมีทุนจดทะเบียนเริ่มแรกจำนวน 10,000 บาท ถือหุ้นเริ่มต้นโดยผู้ถือหุ้น และ/หรือกรรมการ และ/หรือ ผู้บริหารของ TIC และ/หรือ บุคคลที่ TIC เห็นสมควร จำนวน 15 คน ถือหุ้นรวมกันร้อยละ 100 โดยบริษัทฯ จะดำเนินการลดทุนจดทะเบียนโดยวิธีการลดหุ้นในส่วนนี้ทั้งหมดเมื่อการปรับโครงสร้างกิจการแล้วเสร็จ

ตามแผนการปรับโครงสร้างกิจการ บริษัทฯ จะทำการเพิ่มทุนจดทะเบียนเพื่อรองรับการเข้าทำรายการเป็น 2 ส่วน ได้แก่

1. เพื่อรองรับการปรับโครงสร้างกิจการ โดยบริษัทฯ จะออกและเสนอขายหุ้นสามัญเพิ่มทุนเพื่อเป็นการแลกเปลี่ยนกับหุ้นสามัญหรือหุ้นบุริมสิทธิของ TIC ในอัตราการแลกหลักทรัพย์เท่ากับ 1 หุ้นสามัญของ TIC ต่อ 1 หุ้นสามัญของบริษัทฯ และ 1 หุ้นบุริมสิทธิของ TIC ต่อ 1 หุ้นสามัญของบริษัทฯ
2. เพื่อรองรับการเข้าทำธุรกรรมการรับโอนกิจการ โดยบริษัทฯ จะออกหุ้นสามัญเพิ่มทุนเป็นจำนวนไม่เกิน 730,140,186 หุ้น มูลค่าที่ตราไว้หุ้นละ 10 บาท ให้แก่บุคคลในวงจำกัด (Private Placement) กล่าวคือ SEG ในราคาหุ้นละ 34.24 บาท ซึ่งคิดเป็นมูลค่ารวมทั้งสิ้นไม่เกิน 25,000,000,000 บาท เพื่อชำระเป็นค่าตอบแทนในการรับโอนกิจการทั้งหมดของ SEG แทนการชำระด้วยเงินสด

### โครงสร้างผู้ถือหุ้น

#### บริษัท ไทยประกันภัย จำกัด (มหาชน) – TIC

ผู้ถือหุ้นของ TIC ณ วันที่ 22 มีนาคม 2562 มีดังนี้

|  | **รายชื่อผู้ถือหุ้น** | **จำนวนหุ้น** | **ร้อยละ** |
| --- | --- | --- | --- |
| 1. | บริษัท อาคเนย์ แมเนจเม้นท์ จำกัด | 15,962,860 | 67.93 |
| 2. | สำนักงานพระคลังข้างที่ | 879,589 | 3.74 |
| 3. | ท่านผู้หญิงทัศนาวลัย ศรสงคราม | 648,494 | 2.76 |
| 4. | [สมเด็จพระกนิษฐาธิราชเจ้า กรม](https://th.wikipedia.org/wiki/%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%81%E0%B8%99%E0%B8%B4%E0%B8%A9%E0%B8%90%E0%B8%B2%E0%B8%98%E0%B8%B4%E0%B8%A3%E0%B8%B2%E0%B8%8A%E0%B9%80%E0%B8%88%E0%B9%89%E0%B8%B2_%E0%B8%81%E0%B8%A3%E0%B8%A1%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B9%80%E0%B8%97%E0%B8%9E%E0%B8%A3%E0%B8%B1%E0%B8%95%E0%B8%99%E0%B8%A3%E0%B8%B2%E0%B8%8A%E0%B8%AA%E0%B8%B8%E0%B8%94%E0%B8%B2%E0%B8%AF_%E0%B8%AA%E0%B8%A2%E0%B8%B2%E0%B8%A1%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%81%E0%B8%B8%E0%B8%A1%E0%B8%B2%E0%B8%A3%E0%B8%B5)สมเด็จพระเทพรัตนราชสุดาฯ สยามบรมราชกุมารี | 327,783 | 1.39 |
| 5. | นายจรูญสิทธิ์ คุณานันทวิศาล | 273,200 | 1.16 |
| 6. | บริษัท ญาดา ดีเวลลอปเม้นท์ จำกัด | 225,000 | 0.96 |
| 7. | นายวนนท์ วรรณป้าน | 200,000 | 0.85 |
| 8. | นายวรวิทย์ โรจน์รพีธาดา | 180,000 | 0.77 |
| 9. | นางนิตยา บุรณเวช | 179,700 | 0.76 |
| 10. | นายวิชัย กุลสมภพ | 152,500 | 0.65 |
| 11. | อื่นๆ | 4,470,874 | 19.02 |
| **รวม** | | **23,500,000** | **100.00** |

ทั้งนี้ การปรับโครงสร้างการถือหุ้นของ TIC ในครั้งนี้จะใช้วิธีการแลกเปลี่ยนหลักทรัพย์ในอัตราส่วนการแลกเปลี่ยนหลักทรัพย์เท่ากับ 1 หุ้นสามัญของ TIC ต่อ 1 หุ้นสามัญของบริษัทฯ และ 1 หุ้นบุริมสิทธิของ TIC ต่อ 1 หุ้นสามัญของบริษัทฯ ดังนั้น หากบริษัทฯ สามารถซื้อหลักทรัพย์ของ TIC จากผู้ถือหุ้นของ TIC ได้ครบทุกรายจะทำให้โครงสร้างผู้ถือหุ้นของ TIC ภายหลังการเสนอขายหุ้นและปรับโครงสร้างกิจการเป็นดังนี้

|  | **รายชื่อผู้ถือหุ้น** | **จำนวนหุ้น** | **ร้อยละ** |
| --- | --- | --- | --- |
| 1. | บริษัท เครือไทย โฮลดิ้งส์ จำกัด (มหาชน) | 23,500,000 | 100.00 |
| **รวม** | | **23,500,000** | **100.00** |

#### บริษัท เครือไทย โฮลดิ้งส์ จำกัด (มหาชน) – บริษัทฯ

ณ วันที่ 31 มีนาคม 2562 บริษัทฯ มีทุนจดทะเบียนและชำระแล้ว 10,000 บาท แบ่งเป็นหุ้นสามัญจำนวน 1,000 หุ้น มูลค่าที่ตราไว้หุ้นละ 10 บาท อย่างไรก็ตาม บริษัทฯ จะดำเนินการลดทุนจดทะเบียนในส่วนนี้ทั้งหมดเมื่อปรับโครงสร้างแล้วเสร็จ

ทั้งนี้ภายหลังจากที่บริษัทฯ ทำคำเสนอซื้อหลักทรัพย์ทั้งหมดของ TIC โดยการออกและเสนอขายหุ้นสามัญเพิ่มทุนเพื่อเป็นการแลกเปลี่ยนกับหุ้นสามัญหรือหุ้นบุริมสิทธิของ TIC ในอัตราการแลกหลักทรัพย์เท่ากับ 1 : 1 ตามแผนการปรับโครงสร้างกิจการ ผู้ถือหุ้นของ TIC จะกลายมาเป็นผู้ถือหุ้นของบริษัทฯ ตามสัดส่วนการถือหุ้นเดิมใน TIC โดยบริษัทฯ จะมีทุนจดทะเบียนชำระแล้ว 235,000,000 บาท แบ่งเป็นหุ้นสามัญจำนวน 23,500,000 หุ้น มูลค่าที่ตราไว้หุ้นละ 10 บาท

ในการเข้าทำธุรกรรมรับโอนกิจการ บริษัทฯ จะทำการออกหุ้นสามัญเพิ่มทุนจำนวนไม่เกิน 730,140,186 หุ้น มูลค่าที่ตราไว้หุ้นละ 10 บาท ในราคาหุ้นละ 34.24 บาท มูลค่าทั้งสิ้นไม่เกิน 25,000,000,000 บาท เพื่อเป็นสิ่งตอบแทนในการเข้าทำธุรกรรมรับโอนกิจการ โดยรายชื่อผู้ถือหุ้นของบริษัทฯ หลังการออกหุ้นสามัญเพิ่มทุน มีรายละเอียดดังนี้

| **รายชื่อผู้ถือหุ้น** | | **จำนวนหุ้น** | **ร้อยละ** |
| --- | --- | --- | --- |
| 1. | นายเจริญ สิริวัฒนภักดี 1 | 281,103,971 | 37.30 |
| 2. | คุณหญิงวรรณา สิริวัฒนภักดี 1 | 281,103,971 | 37.30 |
| 3. | โกลเด้น แคปปิตอล (สิงคโปร์) ลิมิเต็ด 1 | 167,932,242 | 22.28 |
| 2. | บริษัท อาคเนย์ แมเนจเม้นท์ จำกัด | 15,962,860 | 2.12 |
| 3. | อื่นๆ จำนวน 702 ราย (ข้อมูล ณ 22 มี.ค. 2562) | 7,537,140 | 1.00 |
| **รวม** | | **753,640,186** | **100.00** |

หมายเหตุ : 1 ภายหลังจากที่ SEG ดำเนินการจดทะเบียนเลิกกิจการ เพื่อให้การรับโอนกิจการทั้งหมดเป็นไปตามเงื่อนไขการยกเว้นภาษีอากรตามประมวลรัษฎากร SEG จะแจกจ่ายทรัพย์สินไปยังผู้ถือหุ้นแต่ละรายของ SEG ซึ่งจะส่งผลทำให้หุ้นสามัญเพิ่มทุนที่ SEG ได้รับจัดสรรจากบริษัทโฮลดิ้งจำนวนไม่เกิน 730,140,186 หุ้น จะถูกแจกจ่ายไปยังผู้ถือหุ้นของ SEG ซึ่งได้แก่ (1) นายเจริญ สิริวัฒนภักดี จำนวน 281,103,971 หุ้น (2) คุณหญิงวรรณา สิริวัฒนภักดี จำนวน 281,103,971 หุ้น และ (3) โกลเด้น แคปปิตอล (สิงคโปร์) ลิมิเต็ด จำนวน 167,932,242 หุ้น

**รายชื่อผู้ถือหุ้นของบริษัท เครืออาคเนย์ จำกัด ณ วันที่ 7 มิถุนายน 2561**

| **รายชื่อผู้ถือหุ้น** | | **จำนวนหุ้น** | **ร้อยละ** |
| --- | --- | --- | --- |
| 1. | นายเจริญ สิริวัฒนภักดี | 92,400,000 | 38.50 |
| 2. | คุณหญิงวรรณา สิริวัฒนภักดี | 92,400,000 | 38.50 |
| 3. | โกลเด้น แคปปิตอล (สิงคโปร์) ลิมิเต็ด1 | 55,200,000 | 23.00 |
| **รวม** | | **240,000,000** | **100.00** |

หมายเหตุ: 1 โกลเด้น แคปปิตอล (สิงคโปร์) ลิมิเต็ด ถือหุ้นร้อยละ 100.00 โดย MM Group Limited ซึ่งมีนายเจริญ สิริวัฒนภักดี และคุณหญิงวรรณา สิริวัฒนภักดี ถือหุ้นร้อยละ 50.00 ต่อคน รวมร้อยละ 100.00

ทั้งนี้ ตามแผนการกระจายการถือหุ้นของบริษัทฯ ซึ่งก่อนที่บริษัทฯ จะนำหุ้นสามัญเข้าจดทะเบียนในตลาดหลักทรัพย์ บริษัทฯ จะกระจายหุ้น TGH โดยผู้ถือหุ้นของ SEG ประมาณร้อยละ 2.00 – 3.00 ของทุนชำระแล้วของ TGH ภายหลังการรับโอนกิจการทั้งหมดจาก SEG ให้แก่ผู้ลงทุนสถาบัน และ/หรือบุคคลในวงจำกัด (Private Placement) ตามนิยามของสำนักงาน ก.ล.ต. ซึ่งไม่เป็นบุคคลที่เกี่ยวโยงกันกับ TGH และ SEG เพื่อให้มีสัดส่วนการถือหุ้นของผู้ถือหุ้นรายย่อย (Free float) อย่างน้อยร้อยละ 3.00 ของทุนชำระแล้วของบริษัทฯ ก่อนเข้าจดทะเบียนในตลาดหลักทรัพย์ฯ ส่งผลให้คาดว่าโครงสร้างการถือหุ้นของบริษัทฯ ในวันที่หุ้นของบริษัทฯ ซื้อขายในตลาดหลักทรัพย์ฯ เป็นวันแรก (First trading day) จะเป็นดังนี้

| **รายชื่อผู้ถือหุ้น1** | | **จำนวนหุ้น** | **ร้อยละ** |
| --- | --- | --- | --- |
| 1. | ผู้ถือหุ้นของ SEG2 | 715,067,382 | 94.88 |
| 2. | บริษัท อาคเนย์ แมเนจเม้นท์ จำกัด | 15,962,860 | 2.12 |
| 3. | อื่นๆ (ข้อมูล ณ 22 มี.ค. 2562) | 22,609,944 | 3.00 |
| **รวม** | | **753,640,186** | **100.00** |

หมายเหตุ : 1 ประมาณการโครงสร้างผู้ถือหุ้นของบริษัทฯ ในกรณีผู้ถือหุ้นของ SEG กระจายหุ้น TGH เพื่อให้มีสัดส่วนผู้ถือหุ้นรายย่อย (Free float) ครบร้อยละ 3.00 ภายหลังที่ TGH รับโอนกิจการทั้งหมดจาก SEG และ SEG จดทะเบียนเลิกกิจการ

2 พิจารณารายชื่อผู้ถือหุ้นของ SEG ตามตารางก่อนหน้า

### นโยบายการจ่ายเงินปันผล

#### บริษัท ไทยประกันภัย จำกัด (มหาชน) – TIC

TIC มีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40 ของกำไรสุทธิ ทั้งนี้ขึ้นอยู่กับผลการดำเนินงาน แนวโน้มของภาวะเศรษฐกิจและความเพียงพอของเงินกองทุนที่กิจการต้องดำรงไว้ตามข้อกำหนดของกฎหมายที่เกี่ยวข้อง รวมทั้งความเพียงพอของเงินกองทุนต่อการขยายงาน อย่างไรก็ตาม หากมีความจำเป็นหรือในกรณีที่มีการเปลี่ยนแปลงอย่างมีนัยสำคัญของสถานภาพทางการเงินหรือสภาวะธุรกิจของกิจการ หรือการเปลี่ยนแปลงที่จำเป็นอื่นๆ

ทั้งนี้ ตามคำเสนอซื้อหลักทรัพย์ของ TIC (แบบ 247-4) โดยบริษัท อาคเนย์ แมเนจเม้นท์ จำกัด ระบุว่าผู้ทำคำเสนอซื้ออาจปรับเปลี่ยนนโยบายการจ่ายเงินปันผลของกิจการในอนาคตเพื่อให้มีความเหมาะสมกับการดำเนินงานและฐานะการเงินของกิจการ แผนการขยายธุรกิจ สภาพคล่อง ความจําเป็น และความเหมาะสมอื่นๆ ในอนาคต

#### บริษัท เครือไทย โฮลดิ้งส์ จำกัด (มหาชน) – บริษัทฯ

**นโยบายการจ่ายเงินปันผลของบริษัทฯ**

บริษัทฯ มีนโยบายจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 50 ของกำไรสุทธิจากงบการเงินเฉพาะกิจการของบริษัทฯ ภายหลังการหักภาษีเงินได้นิติบุคคล และการจัดสรรเงินทุนสำรองต่างๆ ทุกประเภทตามที่กำหนดไว้ในกฎหมายและข้อบังคับของบริษัทฯ ในแต่ละปี แต่จะต้องไม่มีขาดทุนสะสมในส่วนของผู้ถือหุ้น อย่างไรก็ตาม การจ่ายเงินปันผลดังกล่าวอาจมีการเปลี่ยนแปลงได้ขึ้นอยู่กับความจำเป็น และความเหมาะสมอื่นๆ ตามที่คณะกรรมการบริษัทฯ เห็นสมควร โดยคำนึงถึงปัจจัยต่างๆ เพื่อผลประโยชน์ต่อผู้ถือหุ้นเป็นหลัก เช่น ภาวะเศรษฐกิจ ผลการดำเนินงานและฐานะทางการเงินของบริษัทฯ สภาพคล่องทางการเงิน กระแสเงินสด การสำรองเงินไว้เพื่อบริหารกิจการ การขยายธุรกิจ และการลงทุนในอนาคต การสำรองเงินไว้เพื่อจ่ายชำระคืนเงินกู้ยืม หรือเป็นเงินทุนหมุนเวียนภายในบริษัทฯ เงื่อนไขและข้อจำกัดตามที่กำหนดในสัญญากู้ยืมเงิน การได้รับความเห็นชอบการจ่ายเงินปันผลจากสำนักงานคณะกรรมการกำกับและส่งเสริมการประกอบธุรกิจ และการจ่ายเงินปันผลนั้นไม่มีผลกระทบต่อการดำเนินงานปกติของบริษัทฯ และบริษัทย่อยอย่างมีนัยสำคัญ ในกรณีที่บริษัทพิจารณาเห็นสมควรจ่ายเงินปันผล บริษัทฯ จะต้องดำเนินการให้เป็นไปตามกฏหมาย ระเบียบ หลักเกณฑ์ หรือประกาศอื่นที่เกี่ยวข้อง โดยคำนึงถึงผลประโยชน์แก่ผู้ถือหุ้นของบริษัทฯ เป็นสำคัญ ทั้งนี้ การจ่ายเงินปันผลประจำปีจะต้องได้รับอนุมัติจากที่ประชุมผู้ถือหุ้น เว้นแต่เป็นการจ่ายเงินปันผลระหว่างกาล ซึ่งคณะกรรมการบริษัทฯ อาจอนุมัติให้จ่ายเงินปันผลระหว่างการได้เป็นครั้งคราวเมื่อเห็นว่าบริษัทฯ มีกำไรพอที่จะทำเช่นนั้นได้ และให้รายงานการจ่ายเงินปันผลระหว่างกาลดังกล่าวให้ที่ประชุมผู้ถือหุ้นทราบในคราวถัดไป

**นโยบายการจ่ายเงินปันผลของบริษัทย่อย**

ในการพิจารณาจ่ายเงินปันผลของบริษัทย่อยนั้นจะอยู่ภายใต้อำนาจการพิจารณาอนุมัติของคณะกรรมการและที่ประชุมผู้ถือหุ้นของบริษัทย่อยแต่ละบริษัท โดยบริษัทย่อยมีนโยบายจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 50 ของกำไรสุทธิจากงบการเงินเฉพาะกิจการของบริษัทย่อย ภายหลังการหักภาษีเงินได้นิติบุคคล และการจัดสรรเงินทุนสำรองต่างๆ ทุกประเภทตามที่กำหนดไว้ในกฎหมายและข้อบังคับของบริษัทย่อยแต่ละบริษัทในแต่ละปี และจะต้องไม่มีขาดทุนสะสมในส่วนของผู้ถือหุ้น ทั้งนี้ ในการจ่ายเงินปันผลของบริษัทที่ประกอบธุรกิจที่อยู่ภายใต้การกำกับดูแลของหน่วยงานกำกับดูแลเฉพาะ หรือดำเนินธุรกิจภายใต้กฎหมายเฉพาะ จะต้องปฏิบัติให้เป็นไปตามกฎหมาย กฎหรือระเบียบข้อบังคับของผู้กำกับดูแลดังกล่าว อย่างไรก็ตาม การจ่ายเงินปันผลดังกล่าวอาจมีการเปลี่ยนแปลงได้ขึ้นอยู่กับความจำเป็น และความเหมาะสมอื่นๆ ตามที่คณะกรรมการของบริษัทย่อยแต่ละบริษัทเห็นสมควร โดยคำนึงถึงปัจจัยต่างๆ เพื่อผลประโยชน์ต่อผู้ถือหุ้นเป็นหลัก เช่น ภาวะเศรษฐกิจ ผลการดำเนินงานและฐานะทางการเงินของบริษัทย่อย สภาพคล่องทางการเงิน กระแสเงินสด ความเพียงพอของเงินกองทุนในระยะยาว การสำรองเงินไว้เพื่อบริหารกิจการ การขยายธุรกิจ และการลงทุนในอนาคต การสำรองเงินไว้เพื่อจ่ายชำระคืนเงินกู้ยืม หรือเป็นเป็นเงินทุนหมุนเวียนภายในบริษัทย่อย เงื่อนไขและข้อจำกัดตามที่กำหนดในสัญญากู้ยืมเงิน และการจ่ายเงินปันผลนั้นไม่มีผลกระทบต่อการดำเนินงานปกติของบริษัทย่อยอย่างมีนัยสำคัญ โดยการพิจารณาจะคำนึงถึงผลประโยชน์สูงสุดของผู้ถือหุ้นเป็นสำคัญ

ทั้งนี้ เพื่อให้การจ่ายเงินปันผลของบริษัทย่อยเป็นไปตามหลักบรรษัทภิบาล มีความโปร่งใส และตรวจสอบได้ เมื่อบริษัทย่อยมีการจ่ายเงินปันผล คณะกรรมการบริษัทย่อยแต่ละบริษัทจะทำการรายงานให้ที่ประชุมคณะกรรมการบริษัททราบในการประชุมคราวถัดไป

อย่างไรก็ตาม บริษัทฯ ไม่มีแผนในการปรับเปลี่ยนนโยบายการจ่ายเงินปันผลของ TIC ซึ่งจะเป็นบริษัทย่อยของ  
บริษัทฯ โดยยังคงนโยบายการจ่ายเงินปันผลแก่ผู้ถือหุ้นของ TIC ในอัตราไม่ต่ำกว่าร้อยละ 40 ของกำไรสุทธิตามที่กำหนดไว้ข้างต้น